Рәшидә абыстай: Тикшерә калсалар, Коръән китабын күкрәккә асып, кулга буш сумка тотып чыга идем

	Узган атнаны җомга көнне Рәшидә абыстай Исхакый арабыздан китте. Бүген аның өчесе. 2008 елда "Ирек мәйданы" газетасында чыккан интервью белән аны бүген искә алыйк. Рәшидә абыстай журналист Рәшидә Ахмирова сорауларына җавп бирә.	 "81нче оныгымны көтәм" Йөзеннән сафлык, күңеленнән иман нуры бөркелгән Рәшидә абыстай Исхакый белән очрашып сөйләшкәч, гомер көзенә якынлашканда да яфракларын горур җилфердәтеп, төпкә тирән киткән тамырларында нык торучы юан кәүсәле, матурлыгы, тазалыгы белән әллә каян үзенә тартып торган илаһи агачка тиңләдем бу ак әбине. Гади үсемлеккә түгел, ә менә гомере буе кешеләрне бәрәкәтле җимешләре белән туендыручы, сихәтләндерүче, аларга рухи азык өләшүче хикмәтле агачны хәтерләтте көләч йөзле, җитез хәрәкәтле, җор телле өлкән мөслимә. Юкка гына абыстайларның иң асылы, иң тәҗрибәлесе саналмый икән адашым. Бәхет ачкычын иманлы булып яшәүдән, балаларын һәм шәкертләрен дөрес тәрбия кылудан тапкан бу мөхтәрәм шәхес гомере буе башкаларга да шушы хакыйкатьне аңлату, ялгыш юлга тайпылганнарны, адашканнарны туры юлга чыгаруда изге гамәлләр кылып яши. Ул Татарстан мөселманнары диния нәзарәте рәисе, мөфти Госман хәзрәт Исхакыйны тәрбияләп үстергән ана да. 
	---	
Ирек мәйданы

	№ --- | 25.04.2016	


